	OBRAZAC

sudjelovanja javnosti u internetskom savjetovanju o Nacrtu Prijedloga odluke o izmjenama i dopunama Odluke o pravilima, uvjetima i postupcima jednostavne nabave

	Naziv nacrta odluke ili drugog općeg akta o kojem se provodi savjetovanje
	Nacrt Prijedloga odluke o izmjenama i dopunama Odluke o pravilima, uvjetima i postupcima jednostavne nabave


	Naziv gradskog upravnog tijela nadležnog za izradu nacrta 
	Gradski ured za financije i javnu nabavu


	Obrazloženje razloga i ciljeva koji se žele postići donošenjem akta 
	Pravni temelj za donošenje Odluke o izmjenama i dopunama Odluke o pravilima, uvjetima i postupcima jednostavne nabave sadržan je u odredbi članka 15. stavka 2. Zakona o javnoj nabavi (Narodne novine 120/16, 114/22 i 48/2026; u daljnjem tekstu: ZJN), kojom je propisano da pravila, uvjete i postupke jednostavne nabave naručitelj uređuje općim aktom. 

Temeljem članka 41. točke 2. Statuta Grada Zagreba (Službeni glasnik Grada Zagreba 23/16,2/18,23/18,3/20,3/21,11/21-pročišćeni tekst, 16/22) Gradska skupština donosi odluke i druge opće akte kojima se uređuju pitanja iz samoupravnog djelokruga Grada Zagreba.

Gradska skupština Grada Zagreba na 12. sjednici dana 9. srpnja 2026. donijela je Odluku o pravilima, uvjetima i postupcima jednostavne nabave (u daljnjem tekstu: Odluka) sukladno Izmjenama i dopunama Zakona o javnoj nabavi (Narodne novine 48/2026). Odluka je, sukladno članku 79. Zakona o lokalnoj i područnoj (regionalnoj) samoupravi, dostavljena nadležnom tijelu državne uprave u čijem je djelokrugu opći akt, koje je izvršilo uvid u tekst Odluke i utvrdilo da su istom u bitnom uređena pitanja koja članak 15. ZJN nalaže urediti općim aktom o jednostavnoj nabavi, te je sukladno članku 80. stavku 1. Zakona o lokalnoj i područnoj samoupravi uputilo na usklađenje članka 4.,11.,14. do 17. Odluke sa ZJN

Donošenje Odluke o izmjenama i dopunama Odluke predlaže se radi usklađenja određenih članaka Odluke sukladno uputi ministarstva gospodarstva, Uprave za politiku javne nabave,  preciznijeg normativnog uređenja pojedinih instituta kako je predložilo nadležno ministarstvo u Smjernicama za provedbu postupka jednostavne nabave i primjeru Pravilnika koji su objavljeni na službenim stranicama ministarstva u srpnju 2026. nakon donošenja odluke Grada Zagreba.  

Svrha donošenja Izmjena i dopuna Odluke je jasnije urediti pitanja komunikacije u postupku jednostavne nabave koji se provodi kroz modul jednostavne nabave EOJN RH sukladno članku 15. ZJN-a, kao i zbog potrebe jasnijeg propisivanja dostave ponude isključivo putem istog modula. Također je potrebno omogućiti podnošenje prigovora gospodarskim subjektima ne samo protiv odluke o odabiru, već i protiv odluke/obavijesti o poništenju za nabave čija je procijenjena vrijednost veća od 15.000,00 eura, te u skladu s navedenim izmijeniti pojam prigovora u općim odredbama, kao i propisati daljnji put zaštite nakon odluke o prigovoru. Ujedno su dorađene odredbe koje propisuju sadržaj prigovora, te je propisana iznimka u primjeni odluke u provedbi postupaka jednostavne nabave za pravne osobe u većinskom vlasništvu Grada ili kojima je Grad osnivač. Cilj Izmjena i dopuna Odluke je na jasniji i precizniji način urediti sustav jednostavne nabave koji omogućuje istodobno brzo postupanje i odgovarajuću razinu kontrole. Donošenjem ovih izmjena Odluke očekuje se: povećanje učinkovitosti i pravne sigurnosti postupaka jednostavne nabave, smanjenje administrativnog opterećenja uz očuvanje nužne razine kontrole, podizanje razine transparentnosti i odgovornosti u upravljanju javnim sredstvima, smanjenje rizika od nepravilnosti i nezakonitog postupanja, unaprjeđenje upravljačkih i kontrolnih mehanizama kroz digitalizaciju procesa. 


	Razdoblje internetskog savjetovanja

(20.08.2026.- 09.09.2026.) - 20 dana

	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt
	

	Interes, odnosno kategorija i brojnost korisnika koje predstavljate
	

	Načelne primjedbe i prijedlozi na predloženi nacrt akta s obrazloženjem
	

	Primjedbe i prijedlozi na pojedine članke nacrta prijedloga akta s obrazloženjem


	

	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt
	

	Datum dostavljanja
	


Važna napomena:

Popunjeni obrazac dostaviti na adresu elektroničke pošte: financije@zagreb.hr
zaključno do 09.09.2026.
Po završetku savjetovanja, sve pristigle primjedbe/prijedlozi  biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.
Anonimni, uvredljivi i irelevantni komentari neće se objaviti.

OBRAZLOŽENJE za skraćeni rok savjetovanja u trajanju 20 dana.
Razdoblje internetskog savjetovanja određeno je u trajanju od 20 dana, budući da je Ministarstvo gospodarstva, Uprava za politiku javne nabave (dalje u tekstu: Ministarstvo), sukladno članku 80. stavku 1. Zakona o lokalnoj i područnoj (regionalnoj) samoupravi uputilo Gradsku skupštinu Grada Zagreba da u roku 15 dana od primitka upute izvijesti o usklađenju, a ukoliko u zadanom roku ne postoji mogućnost za održavanje sjednice predstavničkog tijela radi usvajanja traženih izmjena u nastavnom roku od 30 dana od isteka prvotnog roka izvijesti o odluci kojom su usvojene izmjene na koje se upućuje u dopisu. 
Ukoliko predstavničko tijelo jedinice lokalne i područne (regionalne) samouprave ne donese odluku u propisanom roku, nadležno tijelo državne uprave će u roku od 60 dana donijeti odluku o obustavi od primjene općeg akta ili pojedinih odredbi.
Napominje se da je o prvotnom Prijedlogu odluke o pravilima, uvjetima i postupcima jednostavne nabave provedeno savjetovanje sa zainteresiranom javnošću u trajanju od 30 dana, od 20. svibnja do 20. lipnja 2026.

Nakon provedenog savjetovanja Ministarstvo je objavilo Smjernice za provedbu postupaka jednostavne nabave te je Gradu Zagrebu, na temelju članka 80. stavka 1. Zakona o lokalnoj i područnoj (regionalnoj) samoupravi, dostavilo uputu za otklanjanje utvrđenih nepravilnosti i usklađivanje Odluke o pravilima, uvjetima i postupcima jednostavne nabave.

 S obzirom na to da se predložene izmjene donose radi postupanja po navedenoj uputi i usklađivanja sa Smjernicama koje u vrijeme izrade Prijedloga odluke o pravilima, uvjetima i postupcima jednostavne nabave te provedbe prvotnog savjetovanja još nisu bile objavljene, kao i radi poštivanja rokova određenih uputom Ministarstva, savjetovanje se provodi u skraćenom trajanju.

